झूमे जो पठान गाने पर किया डांस, शाहरुख खान ने शेयर किया वीडियो
Pathaan song Jhoome Jo Pathaan शाहरुख खान और दीपिका पादुकोण की फिल्म 'पठान' का क्रेज पूरी दुनिया में छाया हुआ है।
शाहरुख खान और दीपिका पादुकोण की फिल्म 'पठान' का क्रेज पूरी दुनिया में छाया हुआ है। वहीं, इस फिल्म के गाने 'झूमे जो पठान' का खुमार लोगों के सिर चढ़कर बोल रहा है। इस गाने पर कई लोगों ने वीडियो बनाकर शेयर कर चुके हैं। इसी बीच डीयू में महिला प्रोफेसर और स्टूडेंट्स ने पठान के गाने ‘झूमे जो पठान’ पर जमकर डांस किया है, जिसका एक वीडियो खुद शाहरुख खान ने अपने इंस्टाग्राम पर शेयर किया है। वीडियो में प्रोफेसर और स्टूडेंट्स सभी मिलकर शाहरुख के हुक स्टैप को कॉपी करते हुए दिखाई दिए।
किंग खान ने शेयर किया वीडियो
इस वीडियो को शाहरुख खान ने अपने इंस्टाग्राम अकाउंट पर शेयर करते हुए लिखा है- ‘कितने भाग्यशाली हैं कि हमारे पास ऐसे टीचर और प्रोफेसर हैं, जो हमें पढ़ा सकते हैं और हमारे साथ फन भी कर सकते हैं। ये सभी एजुकेशनल रॉकस्टार हैं'।
बॉक्स ऑफिस पर जारी है 'पठान' की कमाई
बात करें फिल्म पठान की तो शाहरुख खान की फिल्म पठान को सिनेमाघरों में रिलीज हुए बहुत जल्द एक महीना होने वाला है। फिल्म को रिलीज हुए अभी तक 27 दिन हो चुके हैं। 27वें दिन भी फिल्म पठान ने बॉक्स ऑफिस पर शानदार कमाई की है। ट्रे़ड एनालिस्ट तरण आदर्श के मुताबिक, मूवी ने भारत में अभी तक 515.67 करोड़ रुपए का कलेक्शन कर लिया है।